PATVIRTINTA:

Viešojo pirkimo komisijos

2025 m. gegužės 26 d. protokolu

# Nacionalinis kibernetinio saugumo centras prie KAM

# Atviras konkursas (tarptautinis)

# Atsarginių kopijų saugojimo įrenginio išplėtimo įsigijimas

1. BENDROSIOS NUOSTATOS   
   
 1.1. Viešoji įstaiga CPO LT (toliau – CPO LT arba perkančioji organizacija) vykdo viešąjį pirkimą atviro konkurso būdu (toliau – pirkimas). CPO LT kontaktinis asmuo – Rūta Vitkauskienė, tel. +370 666 29158, el. p. [ruta.vitkauskiene@cpo.lt](mailto:ruta.vitkauskiene@cpo.lt).

1.2. CPO LT pirkimą atlieka kitai perkančiajai organizacijai: Nacionalinis kibernetinio saugumo centras prie KAM (kodas: 191630942). Tais atvejais, kai CPO LT atlieka pirkimą kitai perkančiajai organizacijai, pirkimo sąlygų nuostatose, susijusiose su sutarties sudarymu ir kainos priimtinumu, pirkimo tikslingumo ir pirkimo objekto naudojimo pagal paskirtį įvertinimu (pirkimo nutraukimo atveju), pirkimo objekto apžiūra, kreipimusi į kompetentingas institucijas dėl atitikties nacionalinio saugumo interesams patikros, perkančiąja organizacija laikoma ta perkančioji organizacija, su kuria bus sudaryta sutartis. Sutartį pasirašys Nacionalinis kibernetinio saugumo centras prie KAM (kodas: 191630942).  
 1.3. Pirkimas neatliekamas naudojantis centralizuotų pirkimų katalogu, nes CPO el. kataloge nėra numatomo įsigyti pirkimo objekto.   
 1.4. Perkančioji organizacija nerezervuoja teisės dalyvauti pirkime.

1.5. Stebėtojai dalyvauti Komisijos posėdžiuose nėra kviečiami.

1.6. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.3 ir 4.4.4.1 punktais. Aplinkos apaugos kriterijai nustatyti specialiųjų pirkimo sąlygų prieduose „Techninės specifikacija” ir „Sutarties projektas”.  
 1.7. Skelbimas apie pirkimą paskelbtas Centrinėje viešųjų pirkimų informacinėje sistemoje (toliau – CVP IS) adresu (https://viesiejipirkimai.lt) ir Europos Sąjungos oficialiajame leidinyje. Pirkimo dokumentai, jų paaiškinimai, patikslinimai skelbiami CVP IS (https://viesiejipirkimai.lt). Išankstinis skelbimas apie pirkimą nebuvo paskelbtas.   
 1.8. Pirkime perkančioji organizacija nenumato skelbti pranešimo dėl savanoriško ex ante skaidrumo.   
 1.9. Pirkime neleidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas bus atmesti.   
 1.10. CPO LT, atlikdama šį pirkimą, netaiko pagreitintos pirkimo procedūros.   
 1.11. Jeigu pirkimo metu bus atliekama patikra Nacionaliniam saugumui užtikrinti svarbių objektų apsaugos įstatyme nustatyta tvarka, dalyvis turės pateikti tokiai patikrai atlikti reikalingus dokumentus.   
 1.12. Bendrosios pirkimo sąlygos yra neatskiriama šių pirkimo sąlygų dalis. Prie specialiųjų pirkimo sąlygų pridedami šie priedai:   
 1.12.1. „Terminai“ (1 priedas).   
 1.12.2. „Techninė specifikacija“ (2 priedas).   
 1.12.3. „Pasiūlymo forma“ (3 priedas).   
 1.12.4. Tiekėjų pašalinimo pagrindai (4 priedas).

1.12.5. Reikalavimai, susiję su nacionaliniu saugumu pagal VPĮ 37 str. 9 d. ir VPĮ 47 str. 9 d. (5 priedas)

1.12.6. Europos bendrasis viešųjų pirkimų dokumentas (EBVPD) (6 priedas).   
 1.12.7. Tiekėjo deklaracija dėl atitikties Reglamento nuostatoms juridiniam asmeniui (7 priedas).   
 1.12.8. Tiekėjo deklaracija dėl atitikties Reglamento nuostatoms fiziniam asmeniui (8 priedas).   
 1.12.9. Nacionalinio saugumo reikalavimų atitikties deklaracijos forma (9 priedas).   
 1.12.10. Sutarties projektas (10 priedas).

1.12.11. Informacija apie tiekėją (subtiekėją, subteikėją, subrangovą, kitą sutartinai veikiantį ūkio subjektą, kurio pajėgumais remiasi, gamintoją ar juos kontroliuojantį asmenį) (11 priedas).

1.13. Prieš paskelbiant apie pirkimą buvo vykdyta rinkos konsultacija. Rinkos konsultacijos dokumentai skelbiami CVP IS, adresu: [European Dynamics - Peržiūrėti rinkos konsultaciją](https://viesiejipirkimai.lt/epps/pmc/viewPmc.do?resourceId=887443). ***Rinkos konsultacijos dokumentai nėra laikomi sudėtine pirkimo sąlygų dalimi.***

2. PIRKIMO OBJEKTAS   
   
 2.1. Perkančioji organizacija numato įsigyti Atsarginių kopijų saugojimo įrenginio išplėtimą. Reikalavimai pirkimo objektui nustatyti specialiųjų pirkimo sąlygų 2 priede „Techninė specifikacija“.   
 2.2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 3 ir 2 prieduose „Pasiūlymo forma“ ir „Techninė specifikacija“. Pirkimo objektas neskaidomas į atskiras pirkimo dalis, kadangi perkama nedaloma vientisa sistema.   
 2.3. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai, turi būti laikoma, kad kiekviena tokia nuoroda yra pateikta su žodžiais „arba lygiavertis“.   
 2.4. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.   
 2.5. Pasiūlymo kaina turi būti ne didesnė nei specialiųjų pirkimo sąlygų priede „Pasiūlymo forma“ nurodytas biudžetas.   
 2.6. Perkančioji organizacija nerengs susitikimo su tiekėjais dėl pirkimo sąlygų paaiškinimo.   
 2.7. Perkančioji organizacija nerengs objekto apžiūros.   
   
 3. TIEKĖJŲ PAŠALINIMO PAGRINDAI IR REIKALAUJAMA KVALIFIKACIJA   
   
 3.1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 4 priede Tiekėjų pašalinimo pagrindai. Kartu su pasiūlymu pateikiamas užpildytas Europos bendrasis viešųjų pirkimų dokumentas (EBVPD) (forma pateikiama specialiųjų pirkimo sąlygų 6 priede).   
 3.2. Perkančioji organizacija netaiko kvalifikacijos reikalavimų tiekėjams.   
 3.3. Dokumentų, patvirtinančių pašalinimo pagrindų nebuvimą (jei taikoma), perkančioji organizacija reikalaus pateikti tik iš to tiekėjo, kurio pasiūlymas pagal pasiūlymų vertinimo rezultatus galės būti pripažintas laimėjusiu.   
 3.4. Pirkimui taikomos Reglamento nuostatos. Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms, kuri pateikta specialiųjų pirkimo sąlygų 7 ir 8 prieduose. Kilus abejonių dėl tiekėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti vieną ar kelis dokumentus, įrodančius deklaracijoje pateiktų duomenų teisingumą:   
 3.4.1. VĮ Registrų centro Juridinių asmenų dalyvių informacinės sistemos (JADIS) išrašą (juridiniams ir fiziniams asmenims, kurie turi daugiau kaip 50% akcijų / pajų / įnašų / investicinių vienetų / ir pan., nustatyti. Tikrinama visa daugiau kaip 50% nuosavybės grandinė: tiesioginės ir netiesioginės nuosavybės turėjimas juridiniame asmenyje);   
 3.4.2. fizinių asmenų, kurie turi juridinio asmens daugiau kaip 50% akcijų / pajų / įnašų / investicinių vienetų / ir pan., asmens tapatybę patvirtinančio dokumento (tapatybės kortelės ar paso) kopiją (arba VĮ Registrų centro naudos gavėjų posistemio (JANGIS) išrašą fizinio asmens pilietybei patvirtinti);   
 3.4.3. įmonių/ įmonių grupės kontroliuojančių asmenų organizacinę struktūrą (kurioje būtų nurodyti visi asmenys, turintys tiesioginę ir netiesioginę daugiau kaip 50% nuosavybę bei šių asmenų registracijos vieta (jei fiziniai asmenys - pilietybė);   
 3.4.4. kitus VPĮ 51 straipsnio 12 dalyje nurodytus duomenis, tiek, kiek (ir tada, kai) tai reikalinga perkančiajai organizacijai siekiant tinkamai įgyvendinti Reglamentu nustatytus draudimus;   
 3.4.5. atitinkamų valstybės narės ar trečiosios šalies dokumentus.  
Europos Sąjungos Tarybai ar kitoms kompetentingoms institucijoms priėmus naujas ribojamąsias priemones, kurios gali būti tiesiogiai taikomos vykstančiame pirkime, perkančioji organizacija turi teisę paprašyti reikalingos informacijos dėl atitikimo.   
 3.5. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais.   
 3.6. Perkančioji organizacija, įvertinusi visus galinčius kelti grėsmę nacionalinio saugumo interesams rizikos veiksnius numato, kad šiame pirkime negali dalyvauti tiekėjai, jų subtiekėjai ir ūkio subjektai, kurių pajėgumais remiamasi, kurie nėra registruoti (jeigu tiekėjas, jų subtiekėjas ar ūkio subjektas, kurio pajėgumais remiamasi, yra fizinis asmuo – nuolat gyvenantis ar turintis pilietybę) Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje VPĮ 17 straipsnio 4 dalyje nurodytus tarptautinius susitarimus.

Dėl atitikimo šiame punkte nurodytam reikalavimui pirkimo dalyvis, kurio pasiūlymas pagal pirkimo dokumentuose nustatytus kriterijus turėtų būti pripažintas laimėjusiu, turės pateikti dokumentus ir informaciją, nurodytą specialiųjų pirkimo sąlygų 3.8 punkte. Toliau vadovaujamasi 3.9 punkte nurodytomis sąlygomis.

3.7. Perkančioji organizacija laiko, kad pirkimo objektas kelia grėsmę nacionaliniam saugumui, jei jis atitinka VPĮ 37 straipsnio 9 dalies 1 ir 2 punkte numatytas sąlygas. Tiekėjai kartu su pasiūlymu turi pateikti užpildytą Viešųjų pirkimų tarnybos nustatytos formos Nacionalinio saugumo reikalavimų atitikties deklaraciją (forma pateikiama specialiųjų pirkimo sąlygų 9 priede). Perkančioji organizacija iš ekonomiškai naudingiausią pasiūlymą pateikusio tiekėjo reikalaus pateikti vieną (esant poreikiui – kelis) VPĮ 39 straipsnio 3 dalyje numatytą dokumentą, kaip nurodyta specialiųjų pirkimo sąlygų 5 priede, išskyrus Viešųjų pirkimų įstatymo 39 str. 5 ir 6 d. nurodytus atvejus. Perkančioji organizacija bet kuriuo pirkimo procedūros metu turi teisę pareikalauti dalyvių pateikti visus ar dalį dokumentų, nurodytų VPĮ 39 straipsnio 3 dalyje. Dokumentai, kuriuose nenurodytas jų galiojimo terminas, turės būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.

*Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.*

3.8. Perkančioji organizacija laiko, kad tiekėjas turi interesų, galinčių kelti grėsmę nacionaliniam saugumui, jei jis, jo subtiekėjas (-ai) ar ūkio subjektas (-ai), kurių pajėgumais remiamasi, kurie patys ar juos kontroliuojantys asmenys atitinka VPĮ 47 straipsnio 9 dalyje nustatytas sąlygas. Tiekėjas su pasiūlymu turi pateikti užpildytą Viešųjų pirkimų tarnybos nustatytos formos Nacionalinio saugumo reikalavimų atitikties deklaraciją (forma pateikiama specialiųjų pirkimo sąlygų 9 priede). Perkančioji organizacija iš ekonomiškai naudingiausią pasiūlymą pateikusio tiekėjo reikalaus pateikti vieną (esant poreikiui – kelis) VPĮ 51 straipsnio 12 dalyje numatytą dokumentą, kaip nurodyta specialiųjų pirkimo sąlygų 5 priede, išskyrus Viešųjų pirkimų įstatymo 51 str. 13 d. nurodytus atvejus. Dokumentai, kuriuose nenurodytas jų galiojimo terminas, turės būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.

*Jeigu tiekėjas, jo subtiekėjas, ūkio subjektai, kurių pajėgumais remiamasi, ar juos kontroliuojantys asmenys yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.*

3.9. CPO LT, patikrinusi tiekėjo pagal specialiųjų pirkimo sąlygų 3.7 ir 3.8 p. reikalavimus pateiktus atitinkamus dokumentus ar surinkusi informaciją iš kitų šaltinių, informuoja perkančiąją organizaciją apie patikrinimo rezultatus ir prašo perkančiosios organizacijos pateikti išvadą, ar tiekėjas ir jo siūlomos prekės ir paslaugos nekelia grėsmės nacionaliniam saugumui. CPO LT, remdamasi perkančiosios organizacijos pateikta išvada, priima galutinį sprendimą dėl grėsmės nacionaliniam saugumui. Jeigu perkančioji organizacija negali savarankiškai priimti vienareikšmės išvados, ji gali prašyti dalyvio, kurio pasiūlymas pagal pirkimo dokumentuose nustatytus kriterijus turėtų būti pripažintas laimėjusiu, pateikti dokumentus ir informaciją, nurodytus specialiųjų pirkimo sąlygų 11 priede ir pritaikyti specialiųjų pirkimo sąlygų 3.12.1-3.12.2 p. nurodytas procedūras.

3.10. Tiekėjo prekės (taip pat jų gamintojai) ir paslaugos turi nekelti grėsmės nacionaliniam saugumui, kaip nurodyta VPĮ 37 straipsnio 8 dalyje. Perkančioji organizacija dėl grėsmės nacionaliniam saugumui spręs įvertinusi kompetentingų institucijų pateiktą informaciją. Dėl atitikimo šiame punkte nurodytam reikalavimui pirkimo dalyvis, kurio pasiūlymas pagal pirkimo dokumentuose nustatytus kriterijus turėtų būti pripažintas laimėjusiu, turės pateikti dokumentus ir informaciją, nurodytą specialiųjų pirkimo sąlygų 11 priede.

3.11. Perkančioji organizacija laiko, kad tiekėjas turi interesų konfliktą, galintį neigiamai paveikti sutarties vykdymą, jei ji turi kompetentingų institucijų informacijos, kad tiekėjas, jo subtiekėjai ar ūkio subjektai, kurių pajėgumais remiamasi, ar juos kontroliuojantys asmenys turi interesų, galinčių kelti grėsmę nacionaliniam saugumui, kaip numatyta VPĮ 47 straipsnio 8 dalyje. Dėl atitikimo šiame punkte nurodytam reikalavimui pirkimo dalyvis, kurio pasiūlymas pagal pirkimo dokumentuose nustatytus kriterijus turėtų būti pripažintas laimėjusiu, turės pateikti dokumentus ir informaciją, nurodytą specialiųjų pirkimo sąlygų 11 priede.

3.12. Kadangi Perkančioji organizacija yra laikoma esminiu subjektu, dėl atitikties specialiųjų pirkimo sąlygų 3.10 ir 3.11 p. nustatytų reikalavimų vertinimo perkančioji organizacija atlieka šią procedūrą:

3.12.1. kreipiasi į kompetentingas institucijas dėl informacijos, ar tiekėjas, jo subtiekėjas, gamintojas ar jų siūlomos paslaugos ir prekės gali kelti grėsmę nacionaliniam ar kitos valstybės narės saugumui. Perkančioji organizacija visais atvejais privalo kreiptis į Antrojo operatyvinių tarnybų departamentą prie Lietuvos Respublikos krašto apsaugos ministerijos (toliau – KAM) (toliau – AOTD prie KAM), Lietuvos Respublikos valstybės saugumo departamentą ir Generalinę prokuratūrą. Gali būti kreipiamasi ir į kitas kompetentingas institucijas, jeigu sprendimą dėl tokio poreikio priima perkančioji organizacija ar KAM veikianti Nacionalinio saugumo interesų vertinimo krašto apsaugos sistemos atliekamuose viešuosiuose pirkimuose bei finansuojant eksperimentinę plėtrą ir inovacinę veiklą gynybos ir saugumo srityje komisija (toliau – Nacionalinio saugumo komisija);

3.12.2. susidarius situacijai, kai perkančioji organizacija, remdamasi kompetentingų institucijų pateikta informacija, negali padaryti vienareikšmės išvados dėl pirkime dalyvaujančio tiekėjo pasiūlymo atmetimo dėl priežasčių, susijusių su grėsme nacionaliniam saugumui, perkančioji organizacija gali kreiptis į Nacionalinio saugumo komisiją

3.12.3. praneša Nacionaliniam saugumui užtikrinti svarbių objektų apsaugos koordinavimo komisijai apie ketinamą sudaryti pirkimo sutartį ir teikia jai informaciją, vadovaudamasi Lietuvos Respublikos nacionaliniam saugumui užtikrinti svarbių objektų apsaugos įstatymu ir Nacionaliniam saugumui užtikrinti svarbių objektų apsaugos koordinavimo komisijos darbo tvarkos aprašo, patvirtinto Lietuvos Respublikos Vyriausybės 2009 m. lapkričio 25 d. nutarimu Nr. 1540 „Dėl Nacionaliniam saugumui užtikrinti svarbių objektų apsaugos koordinavimo komisijos darbo tvarkos aprašo patvirtinimo“, 32 punktu.

3.13. Perkančioji organizacija negali sudaryti sutarties iki Lietuvos Respublikos Vyriausybė priima sprendimą, patvirtinantį, kad ketinamas sudaryti sandoris atitinka nacionalinio saugumo interesus, arba Nacionaliniam saugumui užtikrinti svarbių objektų apsaugos koordinavimo komisija Nacionaliniam saugumui užtikrinti svarbių objektų apsaugos įstatyme nustatyta tvarka nepradeda tiekėjo patikros.

3.14. Tiekėjas turi užtikrinti, kad siūlomos Prekės ir Paslaugos (kiek tai susiję su teikiamomis prekėmis ir paslaugomis) atitinka  kibernetinio saugumo reikalavimus, taikomus kibernetinio saugumo subjektams, nurodytus Kibernetinio saugumo reikalavimų apraše, patvirtintame Lietuvos Respublikos Vyriausybės 2018 m. rugpjūčio 13 d. nutarimu Nr. 818 "Dėl Lietuvos Respublikos kibernetinio saugumo įstatymo įgyvendinimo" (aktuali redakcija) (Kaip įrodymą kartu su pasiūlymu tiekėjas pateikia laisvos formos tiekėjo deklaraciją).   
   
 4. REIKALAVIMAI PASIŪLYMŲ RENGIMUI IR PATEIKIMUI   
   
 4.1. Pasiūlymą sudaro pateiktų dokumentų visuma. Tiekėjas turi pateikti:   
 4.1.1. pasiūlymo formą (užpildytą specialiųjų pirkimo sąlygų 3 priedą „Pasiūlymo forma“;   
 4.1.2. dokumentus, perkančiosios organizacijos nurodytus specialiųjų pirkimo sąlygų priede „Pasiūlymo forma“.   
 4.2. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į lietuvių kalbą. Tokie pasiūlymo dokumentai kaip specialistų diplomai, sertifikatai ar kiti išsilavinimą ar įgytą kvalifikaciją patvirtinantys pažymėjimai, taip pat atitikimą techninei specifikacijai įrodantys dokumentai – gamintojo aprašymai, brošiūros ir pan., atitikimą kokybės vadybos sistemos ir (arba) aplinkos apsaugos vadybos sistemos standartų reikalavimams patvirtinantys sertifikatai, pažymos, informacija iš institucijų, registrų, informacinių sistemų apie užsienio tiekėją gali būti pateikiami ir anglų kalba (perkančiajai organizacijai, kilus neaiškumams dėl minėtų dokumentų, pateiktų anglų kalba, atitikties nustatytiems reikalavimams, pasilieka teisę prašyti dokumentų vertimo į lietuvių kalbą). Perkančiajai organizacijai turint įtarimų dėl pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.   
 4.3. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai gali būti išreikštos neribojant skaičių po kablelio kiekio.

4.4. Tiekėjų pasiūlymuose nurodytos kainos bus vertinamos ir lyginamos eurais su visais mokesčiais, įskaitant PVM.   
   
 5. PASIŪLYMŲ GALIOJIMAS IR PASIŪLYMŲ GALIOJIMO UŽTIKRINIMAS   
   
 5.1. Pasiūlymo galiojimo terminas nurodomas specialiųjų pirkimo sąlygų 1 priede „Terminai“. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.   
 5.2. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.   
   
 6. ELEKTRONINIS AUKCIONAS   
   
 6.1. Perkančioji organizacija pirkime netaikys elektroninio aukciono.   
   
 7. PASIŪLYMŲ VERTINIMAS   
   
 7.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų priede „Pasiūlymo forma“. Ekonomiškai naudingiausiu pasiūlymu laikomas mažiausios kainos pasiūlymas.

7.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.

8. PIRKIMO SUTARTIES PASIRAŠYMAS IR SĄLYGOS   
   
 8.1. Ši pirkimo procedūra atliekama siekiant sudaryti pirkimo sutartį (toliau – sutartis) su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos specialiųjų pirkimo sąlygų 10 priede „Sutarties projektas“.